CELEX: 31994R2813
Language: lt
Date: 1994-11-18 00:00:00
Title: 1994 m. lapkričio 18 d. Komisijos Reglamentas (EB) Nr. 2813/94 iš dalies keičiantis Reglamentą (EEB) Nr. 2837/93, nustatantį išsamias Tarybos reglamento (EEB) Nr. 2019/93 dėl alyvų giraičių išsaugojimo tradiciniuose alyvų auginimo plotuose taikymo taisykles

Svarbus teisinis pranešimas

|

31994R2813

Oficialusis leidinys L 298 , 19/11/1994 p. 0024 - 0024 specialusis leidimas suomių kalba: skyrius 3 tomas 63 p. 0009  specialusis leidimas švedų kalba: skyrius 3 tomas 63 p. 0009 

		Komisijos reglamentas (EB) Nr. 2813/941994 m. lapkričio 18 d.iš dalies keičiantis Reglamentą (EEB) Nr. 2837/93, nustatantį išsamias Tarybos reglamento (EEB) Nr. 2019/93 dėl alyvų giraičių išsaugojimo tradiciniuose alyvų auginimo plotuose taikymo taisyklesEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1993 m. liepos 19 d. Tarybos reglamentą (EEB) Nr. 2019/93, nustatantį konkrečias žemės ūkio produktams skirtas priemones mažesnėms Egėjo jūros saloms [1], su paskutiniais pakeitimais, padarytais Reglamentu (EB) Nr. 822/94 [2], ypač į jo 11 straipsnio 2 dalį,kadangi 1993 m. spalio 18 d. Komisijos reglamentas (EEB) Nr. 2837/93 [3] su paskutiniais pakeitimais, padarytais Reglamentu (EB) Nr. 3499/93 [4], nustato minimalų teisę gauti paramą turinčiuose plotuose auginamų alyvmedžių tankumą;kadangi patirtis, įgyta taikant pagalbos schemą, rodo, jog ši nuostata nepadėjo pasiekti tikslo iš remiamų sričių išbraukti tuos plotus, kurie dėl nedidelio juose augančių medžių tankumo neturėtų būti vadinami tikromis alyvų giraitėmis; kadangi dėl to reikėtų numatyti didesnį minimalų medžių tankumą bei jo apskaičiavimo būdą;kadangi šiame reglamente numatytos priemonės atitinka Aliejaus ir riebalų verslo vadybos komiteto nuomonę,PRIĖMĖ ŠĮ REGLAMENTĄ:1 straipsnisReglamento (EEB) Nr. 2837/93 1 straipsnio a punktas šiuo dokumentu keičiamas taip:"a) kurių tankumas yra ne mažiau kaip 80 medžių vienam hektarui. Tankumas apskaičiuojamas atsižvelgiant į kiekvieno alyvmedžiais apsodintą sklypą;".2 straipsnisŠis reglamentas įsigalioja septintą dieną po jo paskelbimo Europos Bendrijų oficialiajame leidinyje.Jis taikomas nuo 1995 m. sausio 1 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1994 m. lapkričio 18 d.Komisijos varduRené SteichenKomisijos narys[1] OL L 184, 1993 7 27, p. 1.[2] OL L 95, 1994 4 14, p. 1.[3] OL L 260, 1993 10 19, p. 5.[4] OL L 319, 1993 12 21, p. 22.--------------------------------------------------